Glattbiller

Phalacrus
 Olibrus
 Stilbus

Glattbiller (Phalacridae) er en familie av små, mørke, glatte og blanke biller. De kan ligne på mycelbiller (Leiodidae), men skiller seg klart fra disse på formen på antennene. Man finner dem oftest på blomster, der de spiser pollen. Noen arter lever av rustsopper. Det er funnet elleve arter i Norge.

Utseende 
Små (1 – 3,3 mm), ovale, blanke og glatte biller. Hode, brystskjold og dekkvinger danner en jevn kurve. På farge er de oftest mørkt brunlige eller svarte. Sidekantene på brystskjoldet og dekkvingene er markerte og noe avflatede. Oversiden er sterkt hvelvet, undersiden flat. Hodet er temmelig stort og bredt med lite utstående fasettøyne. Antennene varierer i lengde, men er aldri spesielt lange, de består av 11 ledd og ender i en tre-leddet kølle. Brystskjoldet (pronotum) er mye bredere enn langt uten tydelig punktering. Dekkvingene er jevnt rundet tilspisset bakover, vanligvis uten tydelige punktrekker. På hver side av midtsømmen er det en påfallende, dyp sømstripe i alle fall i den bakerste delen. Beina er korte, føttene er fem-leddete, men det fjerde leddet er svært lite slik at det ser ut som fire ledd. I alle fall ett av fotleddene er tolappet.

Levevis 
Både larver og voksne biller kan finnes på blomster, særlig av planter i kurvplantefamilien (Asteraceae), spesielt på litt fuktige steder. De spiser pollen. Artene i slekten Phalacrus er knyttet til rustsopper, som er parasitter på ulike slags planter. De spiser soppenes sporer. En vanlig art er Phalacrus substriatus, som lever på rustsopper som angriper starr (Carex spp.) på myrer.

Systematisk inndeling / norske arter 

Det er registrert 638 arter, fordelt på 52 slekter. Denne oversikten har fokus på de norske artene.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien glattbiller, Phalacridae Leach, 1815
 Underfamilien Phaenocephalinae Mathhews, 1899
 Slekten Phaenocephalus Wollaston, 1873
 Slekten Phalacrinus Blackburn, 1891
 Slekten Ranomafanacrinus Gimmel, 2013
 Underfamilien Phalacrinae Leach, 1815
 Litochropus-gruppen
 Slekten Litochropus Casey, 1890
 Slekten Neolitochrus Gimmel, 2013 
 Ochrolitus-gruppen
 Slekten Ochrolitus Sharp, 1889
 Slekten Sveculus Gimmel, 2013
 Olibroporus-gruppen
 Slekten Austroporus Gimmel, 2013
 Slekten Olibroporus Casey, 1890
 Slekten Platyphalacrus Gimmel, 2013
 Slekten Pycinus Guillebeau, 1893
 Olibrosoma-gruppen
 Slekten Antennogasmus Gimmel, 2013
 Slekten Malagasmus Gimmel, 2013
 Slekten Olibrosoma Tournier, 1889
 Olibrus-gruppen
 Slekten Olibrus Erichson, 1845
 Olibrus aeneus (Fabricius, 1792)
 Olibrus bimaculatus Küster, 1848
 Olibrus corticalis (Panzer, 1797)
 Olibrus millefolii (Paykull, 1800)
 Olibrus norvegicus Munster, 1901
 Slekten Tolyphus Erichson, 1845
 Phalacrus-gruppen
 Slekten Phalacropsis Casey, 1890
 Slekten Phalacrus Paykull, 1800
 Phalacrus caricis Sturm, 1807
 Phalacrus fimetarius (Fabricius, 1775)
 Phalacrus substriatus Gyllenhal, 1813
 Pseudolibrus-gruppen
 Slekten Litostilbus Guillebeau, 1894
 Slekten Megistopalpus Guillebeau, 1895
 Slekten Pseudolibrus Flach, 1889
 Stilbus-gruppen
 Slekten Acylomus Sharp, 1888
 Slekten Nesiotus Guillebeau, 1896
 Slekten Stilbus Seidlitz, 1872
 Stilbus testaceus (Panzer, 1797)
 Stilbus atomarius (Linnaeus, 1767)
 Stilbus oblongus (Erichson, 1845)
 Slekten Xanthocomus Guillebeau, 1893
 Usikker gruppeplassering
 Slekten Apallodes Reitter, 1873
 Slekten Augasmus Motschulsky, 1858
 Slekten Entomocnemus Guillebeau, 1894
 Slekten Eulitrus Sharp, 1889
 Slekten Grouvelleus Guillebeau, 1892
 Slekten Litochrus Erichson, 1845
 Slekten Malagophytus Gimmel, 2013
 Slekten Paracylomus Gimmel, 2013
 Slekten †Olibrolitus Lyubarski & Perkovsky, 2020 - fossil slekt
 Slekten †Neolitochropus Lyubarski & Perkovsky, 2016 - fossil slekt

Referanser

Litteratur 
 Borror, Donald J.; Triplehorn, Charles A.; Johnson, Norman F (1989) (Print (HB)). An Introduction to the Study of Insects (6th ed.). Fort Worth, Texas: Saunders College Pub. pp. 800. ISBN 0-03-025397-7
 Matthew L. Gimmel (15 September 2008). World checklist of valid names in Phalacridae. Louisiana State Arthropod Museum. (besøkt: 24. juni 2010)
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
Diverse arter fra Bugguide: 

Biller
Biller formelt beskrevet i 1815
Dyr formelt beskrevet av William Elford Leach